ANDREW WOMMACK EVANKELIUMIN ÄÄRELLÄ
Parempi tapa rukoilla. Osa 20/25
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Tänä vuonna on Charis-raamattu- koulun 20-vuotisjuhlavuosi.
Ole hyvä, Andrew.
Tervetuloa evankeliumin äärelle!
Jatkan opetussarjaa paremmasta tavasta rukoilla.
Tämän jälkeen jäljellä on vielä viisi jaksoa.
Luvassa on vielä opetusta, -
joka on tärkeimpiä Jumalan minulle näyttämiä asioita rukouksesta.
Olen laatinut kirjan "Tie toimivaan rukoukseen".
Suomenkielisen version on julkaissut TV7 Kustannus.
Aiheesta on myös englanninkielinen työkirja.
Se sopii erityisesti sellaisille, jotka opetuslapseuttavat muita.
Meillä on myös CD- ja DVD-levyjä. Opetussarja lähestyy siis loppuaan.
Olen opettanut asioita, jotka ovat monille uusia, -
erityisesti opetus Vanhan ja Uuden testamentin rukouksen eroista.
Nämä totuudet kannattaa omaksua. Se muuttaa koko elämän.
Viimeksi opetin Luuk. 11:9:stä. Jeesus sanoo: "anokaa, niin teille annetaan; -
etsikää, niin te löydätte; kolkuttakaa, niin teille avataan."
Sama esiintyy Matt. 7:7―8:ssa.
Luuk. 11:10: "Sillä jokainen anova saa, ja etsivä löytää, -
ja kolkuttavalle avataan."
Tässä sanotaan, että kun anot, Jumala antaa.
Tietysti tällä tarkoitetaan Jumalan lupausten ja tahdon mukaisia asioita.
Mutta luvataan, että anova saa ja etsivä löytää.
Silti valtaosan kokemus sanoo, ettei se ole totta.
Ikävä kyllä uskonto on antanut meille paljon selityksiä, miksi Sana ei toimi -
ja miksei voi yksinkertaisesti vain anoa ja ottaa vastaan.
Uskonnosta on tullut taitava selittelemään näitä jakeita.
Itse uskon, että tämä tarkoittaa juuri sitä mitä se sanoo: -
että kun anot, Jumala toimii.
Mutta se, tuleeko Jumalan työ näkyviin fyysisessä ulottuvuudessa, -
ei riipu pelkästään Jumalasta.
Sinun pitää tehdä yhteistyötä ja oppia vastaanottamaan.
Eilen käytin esimerkkinä televisiota. Signaali kulkee aina, -
mutta aina et näe tai kuule sitä, sillä et ole virittynyt taajuudelle.
Myös Jumala vastaa aina rukouksiin, -
mutta kaikki eivät näe vastauksia, sillä he eivät osaa ottaa vastaan.
Kerroin, miten minusta tuntui joskus, -
että Jumala vastasi kolme viikkoa myöhässä.
Mutta antaessaan rahat henkilö sanoi,
että Jumala oli kehottanut häntä jo neljä viikkoa sitten, mutta hän epäröi.
Luuk. 6:38: "Antakaa, niin teille annetaan."
Mutta Jumala saa ihmiset antamaan teidän helmaanne.
Jumala ei luo rahaa tyhjästä, yliluonnollisesti, -
vaan Hän käyttää luonnollisia väyliä. Ihmiset antavat teidän helmaanne.
Jos sinulla on työpaikka, Jumala antaa sinulle suosiota.
Jos teet yhteistyötä ja olet uskollinen, Hän vaikuttaa niin, -
että saat ylennyksiä ja bonuksia.
Jumala voi toimia muullakin tavalla mutta ensisijassa työn kautta.
Jos omistat yrityksen, menestys ei riipu yksinomaan rukouksesta; -
Jumala ei osta tuotteitasi.
Hän vaikuttaa ihmisten sydämiin niin, että he ostavat tuotteitasi.
Nykyään kaikki puhuvat uhkakuvista ja huonosta taloustilanteesta.
Se vaikuttaa ihmisiin ja tekee heistä varovaisia.
He eivät ole yhtä anteliaita eivätkä kuluta niin kuin ennen.
Negatiivinen, epäluottamusta kylvävä ilmapiiri voi vaikuttaa liiketoimintaan.
Jumala ei vaikuta suoraan vaan Hän käyttää ihmisiä.
Jos ihmiset kuuntelevat epäuskoa, se voi vaikuttaa heihin.
Uskon, että sitä voi kompensoida.
Sanotaanpa, että sinulla on putkiliike.
Kireän taloustilanteen vuoksi rakentaminen hiipuu.
Ihmiset eivät remontoi yhtä paljon kuin ennen.
Niinpä LVI-tarvikkeisiin ei käytetä yhtä paljon rahaa kuin ennen.
Mutta putkivuotoja tapahtuu silti.
On kiireellisiä korjaustarpeita. He ostavat tarvikkeet joltakulta.
Sanotaan, että markkinat menevät alaspäin ja LVI-kauppa hiljenee.
Uskovana sitä voi kompensoida rukoilemalla: -
"Isä, tiedän, että täytät tarpeeni. Käytät siihen ihmisiä.
Mutta ihmiset pelkäävät eivätkä uskalla kuluttaa.
Tällä alueella on monia, jotka ostavat LVI-tarvikkeita.
Olen uskova. Lupasit siunata kätteni työtä.
Kutsun ihmisiä muualta. Tuo heitä muista kaupungeista.
Vedä heitä liikkeeseeni."
Anna Hänelle jotain työstettävää. Kenties nettisivut tai mainos.
Tee se, mitä itse voit, ja usko.
Jumala voi tuoda ihmisiä, jotka olisivat muuten menneet muualle.
Niin voi kompensoida.
Mutta ei Jumala osta LVI-tarvikkeita. Hän ei tarvitse niitä.
Ihmiset tarvitsevat. Jumalan pitää koskettaa heitä.
Joku ajattelee: "Ei kuulosta reilulta. Viet asiakkaita joltain toiselta."
Jos toiset ovat uskovia, yhtä lailla hekin voivat rukoilla.
Uskon suosimiseen. Jumala suosii niitä, jotka luottavat Häneen, -
uskovat ja nojaavat Sanaan. Jokainen voi tulla uskoon ja luottaa Häneen.
Se ei ole epäreilua.
Olen viime jaksoissa opettanut Mark. 11:23:sta.
Luepa jae 24. Ensinnäkin täytyy uskoa, että se, mitä sanoo, toteutuu.
Jeesus sanoo, jae 24: "Sentähden minä sanon teille: kaikki, -
mitä te rukoilette ja anotte, uskokaa saaneenne, niin se on teille tuleva."
On tärkeää ymmärtää, mitä Hän sanoo.
Hän sanoo: "mitä te rukoilette". Ei: "mitä te näette".
"Mitä te rukoilette, uskokaa saaneenne, niin se on teille tuleva."
Täytyy uskoa, kun rukoilee. Ja sitten futuuri: "se on teille tuleva".
On olemassa ero. Uskot rukoillessasi, et vasta kun näet sen toteutuvan.
Jotkut kysyvät: Miten voi uskoa saaneensa, ellei ole vielä saanut?
Anot esimerkiksi rahaa: "Jumala, tarvitsen sata euroa. Uskon saavani."
Valtaosa ei usko saaneensa, ennen kuin heillä on rahat.
Sitten he sanovat: "Minä uskon! Se toimi!"
Mutta Raamattu sanoo, että pitää uskoa jo, kun rukoilee.
Miten voi uskoa saaneensa, kun sitä asiaa ei ole vielä?
Ihmisistä valtaosa ei ymmärrä, että on olemassa hengellinen ulottuvuus.
Jumala on Henki, Joh. 4:24.
Jumala toimii hengellisessä ulottuvuudessa.
Hän koskettaa ihmisten sydämiä, käskee enkeleitä ja muuta.
Ja yhtenä tekijänä vaikuttaa aika -
Jumalan toiminnan ja fyysisessä maailmassa näkyväksi tulon välillä.
Ellei ymmärrä sitä eikä usko siihen, -
että on olemassa aika, välimatka ja tila, -
ajattelee helposti: "Jos Jumala tahtoisi jotain, niin tapahtuisi."
Kun ihminen uskoo niin ja pyytää sataa euroa, -
jos rahat eivät heti ilmesty lompakkoon tai pankkitilille, -
hän ajattelee: "Jumala ei vastannut." Hän ei usko, että se on prosessi, -
jossa Jumala toimii ja vie aikaa, kunnes jotain ilmenee.
Niinpä ihminen täyttyy heti epäuskolla.
Hän alkaa epäillä sydämessään, eikä hän näe sen toteutuvan.
Jos käsittää, että Jumala on Henki, että on henkimaailma ja enkeleitä, -
Jumala antaa käskyn, ja asiat lähtevät liikkeelle. Alkaa valmistelu.
Se on tulossa sinua kohti.
Mutta aamenen ja rukousvastauksen välillä voi kestää.
Ellei sitä ymmärrä...
Olen käyttänyt esimerkkiä. Se on täydellinen.
Kun rukoilet taloutesi puolesta, Jumala ei anna rahaa suoraan.
5. Moos. 8:18: "muista, että Herra, sinun Jumalasi, -
antaa sinulle voiman hankkia rikkautta".
Hän ei anna rikkautta ja rahaa.
Jumalalla ei ole rahaa. Taivaassa ei ole rahaa.
Siellä ei käytetä puntia, dollareita eikä jenejä.
Taivaassa ei ole rahaa. Hänellä ei ole rahaa antaakseen sinulle.
Jos pyydät rahaa, Hän koskettaa jotakuta ihmistä.
Tämä ostaa tuotteitasi tai tilaa palveluita.
Joku voi antaa ilmaiseksi lahjan tai ostaa sinulta jotain.
Jumala koskettaa ihmisiä.
Hän toimii ihmisten kautta antaakseen rahan sinulle.
Ihminen voi totella nopeasti tai sitten hän kamppailee.
Voi olla monia syitä. Kyseessä voi olla prosessi.
Voi kestää, ennen kuin vastaus tulee näkyviin fyysisessä maailmassa.
Se on hyvin yksinkertaista.
Kerran eräs mies tuli juttusilleni todella katkerana ja vihaisena.
Hän oli rukoillut taloutensa puolesta.
Hän kamppaili eikä menestynyt. Kysyin, oliko hänellä työpaikka.
Hänellä oli. Hän oli ollut siellä pisimpään.
Yritys oli toiminut kymmenen vuotta. Hän oli ollut siellä alusta asti.
Hän oli pitkäaikaisin työntekijä. Silti hän sai vähiten palkkaa.
Kun liiketoiminta kasvoi, johtaja otti lisää väkeä ja teki heistä esimiehiä.
Tämä mies sai vähiten palkkaa.
Hän oli tosi katkera.
Hän kirosi sanoillaan taloudellista tilannettaan ja yritystä.
Hän puhui kielteisiä asioita pomostaan.
Pomo ei ollut kristitty, vaan vastusti kristittyjä.
Mies uskoi, että siksi hänet sivuutettiin.
Pomo ei pitänyt hänen moraalistaan ja arvoistaan.
Mies oli katkera ja valitti. Hän syyti nämä kaikki asiat minulle.
Sanoin: "Jumala voi toki tehdä jotain uutta, mutta tällä hetkellä -
työ on ensisijainen väylä, jolla Jumala täyttää tarpeesi, -
mutta sinä kiroat sitä etkä siunaa. Kiroat pomoasi ja haukut häntä."
Hän alkoi kertoa, mitä kaikkea pomo oli tehnyt väärin.
Sanoin: "En väitä, että pomo tekee oikein, mutta tällä hetkellä -
Jumala täyttää tarpeesi hänen kauttaan. Sinä kiroat häntä, et siunaa.
Oletko ikinä ajatellut, että pomolla voi olla ongelmia?
Sen sijaan että olet vihainen ja katkera hänen takiaan, -
alkaisit siunata häntä. Anna anteeksi.
Anteeksiantamattomuus on kuin myrkky, jota juot.
Mutta se ei vahingoita häntä vaan sinua."
Jaoin sananpaikkoja. Hän otti vastaan. Mies alkoi rukoilla pomonsa puolesta.
Parin kolmen päivän päästä hän oli töissä.
Pomo sanoi ohi mennessään jotain ilkeää.
Mies huokaisi itsekseen: "Annan sinulle anteeksi."
Pomo kuuli sen, kääntyi ja kysyi: "Mitä sanoit?"
Mies sanoi: "Minun täytyy tunnustaa, että olen ollut katkera.
Olen arvostellut sinua. Asenteeni on ollut kehno.
Olen rukoillut asiaa. Olen väärässä.
En tiedä, miksi olet sellainen kuin olet.
Se ei kuulu minulle. Olen arvostellut sinua. Anna minulle anteeksi."
Hän pyysi pomolta anteeksi.
Aluksi pomo ei ottanut sitä hyvällä.
Mutta pian pomo palasi ja alkoi jutella. Pomolla oli menossa avioero.
Hänellä oli kaikenlaisia ongelmia. Hän pyysi anteeksi huonoa käytöstä.
Lyhyesti: Viikko sen jälkeen kun juttelin miehen kanssa -
ja hän alkoi rukoilla, siunata -
ja tunnustaa, että Jumala antaa hänelle menestystä pomon kautta, -
pomo teki hänestä koko yrityksen esimiehen, -
ja kaksinkertaisti hänen palkkansa ja antoi kahden viikon palkallisen loman.
Kaikki oli sen ansiota, että mies tajusi, että kyseessä on prosessi.
Jumala antaisi hänelle menestystä ihmisten kautta.
Kiroamisen ja eripuran kylvämisen sijaan hän alkoi toimia oikein.
Sen ansiosta alkoi tulla menestystä.
Uskon, että tätä ohjelmaa katsoo joku, joka rukoilee taloutensa puolesta.
Luulet, että raha tipahtaa taivaasta tai Jumala tekee jotain yliluonnollista.
Jumala käyttää ihmisiä ja työpaikkoja. Sinun pitää rukoilla firman puolesta.
Rukoile sille menestystä. Kyse ei ole vain sinun menestymisestäsi.
Autat firmaa menestymään. Ala rukoilla sen puolesta.
Ala rukoilla esimiestesi puolesta, jotka vastustavat sinua -
ja joita saatana käyttää. Ala siunata ja rakastaa heitä.
Kylvä ystävällisyyden siemeniä.
Osaa Jumala tulee johdattamaan. Hän on antanut luovia ideoita.
Perustat oman yrityksen. Pätee sama periaate. Jumala ei osta tuotteitasi.
Jumala puhuu ihmisille ja vetää heitä luoksesi. Niin Hän antaa menestystä.
Kyse ei ole rukouksesta: "Jumala, jos rakastat minua, täytä tämä tarpeeni."
Jumala täyttää tarpeesi ihmisten kautta.
Ellet ymmärrä sitä, sinun on mahdotonta uskoa, -
että rukoillessasi olet jo saanut.
Ellei taloudellinen tarpeesi täyty siinä paikassa, -
alat kamppailla epäilyn kanssa.
Mark. 11:23:n mukaan ei pidä epäillä sydämessään vaan uskoa, -
että mitä ihminen sanoo, se tapahtuu.
Pystyn tekemään tätä, koska tiedän: "Jumala, olet uskollinen.
Olet vastannut rukouksiini. Annoit sillä hetkellä, kun pyysin.
Mutta se on prosessi. Ehkä rukous- vastaukseeni liittyy joku toinen.
Ehkä itse toimin jossain asiassa väärin.
En epäile Sinua. Se voi johtua minusta."
Minulla oli kerran tilanne, että vasemmassa ranteessani oli patti.
Minulla oli rannekello, jonka hihnan sai leveäksi.
Peitin sillä patin, ettei se näkyisi. Mutta patti vain kasvoi.
Se ei ollut kipeä, mutta se kasvoi.
Lopuksi se näkyi kellon hihnan altakin.
Olin rukoillut ja pyytänyt Jumalaa parantamaan sen.
Uskoin jo saaneeni vastauksen, mutta se ei ollut vielä tullut näkyviin.
Olin opettamassa juuri tästä asiasta.
Rukoilin näihin samoihin jakeisiin vedoten.
Sanoin: "Minun pitää uskoa saaneeni jo kun rukoilen -
eikä vasta sitten, kun näen."
En ollut toiminut tarkalleen niin kuin Jumala oli näyttänyt minulle.
Päätin rukoilla patin paranemisen puolesta.
Päätin uskoa, että Jumala on jo tehnyt oman osuutensa, -
ja jos se ei vielä näkynyt, se ei ollut Jumalan syy.
En vedonnut asiassa lääkäreihin tai muihin ihmisiin.
Se oli Jumalan ja minun välinen asia.
Uskoin, että mikä ikinä este sitten onkin, sen täytyy olla minussa.
Päätin selvittää sen ja eheytyä siitä.
Niinpä rukoilin 2―3 tuntia kielillä ja pyysin Jumalalta viisautta.
"Jumala, mikä estää paranemista? Mikä on ongelmani?"
Sanan mukaan minä sain kun pyysin. Sinä annoit.
Olet ollut uskollinen. Vika ei ole Sinussa. Mitä minulta puuttuu?"
Mieleeni tuli, että uskoni saattaa olla vain heikko. Aloin rukoilla kielillä.
Juud. 1:20: "rakentakaa itseänne pyhimmän uskonne perustukselle, -
rukoilkaa Pyhässä Hengessä."
Rukoilin kielillä 2―3 tuntia. Pyysin Jumalalta viisautta.
Patissa ei tapahtunut mitään muutosta.
Menin nukkumaan uskoen, että olin tehnyt kaiken tarvittavan -
ja vastaus on tulossa.
Aamulla patti oli poissa. Se ei enää uusiutunut. Siitä ei jäänyt jälkeäkään.
En ymmärrä kaikkea, mutta se perustui tähän.
Kun pyysin ensikertaa, Jumala oli uskollinen. Hän vastasi rukoukseeni.
Mutta sillä oli jokin este. En tiedä, oliko se jotain demonista.
Se saattoi olla hyökkäys. Kun rukoilin ja kielsin sitä etenemästä, se häipyi.
Syynä saattoi olla epäily minussa.
Niinpä rakensin itseäni pyhimmän uskoni perustukselle.
En tiedä tarkalleen, mitä se oli, mutta tiedän, ettei syy ollut Jumalan.
En tehnyt mitään, mikä sai Jumalan liikkeelle.
Ei. Jumala oli toiminut jo, kun ensikertaa rukoilin, -
mutta oli jokin este minussa, henkivalloissa tai jotain muuta.
Rukoilin ja annoin Pyhän Hengen esirukoilla kielilläpuhumiseni kautta.
Hän poisti esteen, ja patti katosi.
Tämä on tosi voimallista. Mutta et pysty rukoilemaan sillä tavalla, -
jos ajattelet, että rukousvastauksen pitää tulla näkyviin heti paikalla.
Jos kuvittelet niin mutta rukousvastaus ei tulekaan näkyviin heti, -
alat epäillä ja pohtia, miksei Jumala toiminut.
Minä ymmärrän, että Jumala toimii ja antaa voimansa, -
mutta minun pitää tehdä yhteistyötä. Laittaa vastaanotin päälle. Virittää se.
Aina se ei ole vireessä. Se pitää virittää, parannella signaalia -
ja puhdistaa kanavat.
Mutta tiedän varmaksi, että Jumalan lähetys on päällä ympäri vuorokauden.
Syy ei ole Jumalan vaan minun, paholaisen -
tai muiden ihmisten, jotka liittyvät rukousvastaukseen.
Joskus asia voi olla sellainen, ettei se toteudu heti.
Joku voi esimerkiksi parantua välittömästi.
Mutta jos rukoilee, että palvelutyö kasvaisi -
ja Jumala on kutsunut sinut tuhat- jäsenisen seurakunnan pastoriksi, -
sellainen ei toteudu heti. Tarvitaan kasvuprosessia.
Se ei tapahdu heti, koska et ehkä ole hengellisesti tarpeeksi kypsä -
pystyäksesi kestämään sen. Sinun pitää kasvaa ja vahvistua.
Sinun pitää ensin vetää uskollisesti raamattupiiriä tai pyhäkoulua.
Sitten voit päästä avustavaksi pastoriksi. Kasvat vähitellen.
Sinulla voi olla näky työpaikasta tai firmasta.
Ensin tarvitaan joitain askelia. Voi joutua rekisteröitymään.
Ehkä pitää selvittää asioita ensin.
Asiat, joihin uskoo, eivät aina tule näkyviin silmänräpäyksessä.
Jotkin asiat ottavat aikansa. Jumala ei viivyttele, -
mutta sinulta vie aikaa, jotta voit ottaa vastaan, kasvaa ja kypsyä.
Mutta on myös muita asioita, joiden ajoitus riippuu sinusta.
Sinä määrität, kauanko kestää aamenesta vastauksen tuloon.
Se on voimallinen totuus.
Olen valmis kertomaan asian, joka on tärkeimpiä Jumalan minulle näyttämiä.
Avaamme Danielin kirjan. Käytämme Danielia esimerkkinä.
Annan Raamatusta esimerkin.
Jos otat sen vastaan, sillä on valtava vaikutus elämääsi.
Tänään ei enää aika riitä, mutta lupaan teille, -
että on tärkeää ymmärtää se. Daniel oli voimakas Jumalan mies.
On olemassa raamatunpaikka, jossa Herra puhuu -
kansan viemisestä pakkosiirtolai- suuteen, eikä auta esirukouskaan.
Herra mainitsee kolme henkilöä, Nooan, Danielin ja Jobin.
Hän sanoo, että edes näiden kolmen rukoukset eivät auttaisi kansaa.
Herra piti Danielia yhtenä Vanhan testamentin suurimpina esirukoilijoina.
Silti Danielkaan ei nähnyt välitöntä vastausta rukouksiinsa.
Kesti kolme viikkoa, ennen kuin vastaus hänen rukoukseensa tuli ilmi -
ja hän ymmärsi vastauksen kysymykseensä. Näytän Sanasta, -
mikä siihen oli syynä. Selitän, miten se soveltuu elämäämme.
Jos ymmärrät sen, odotusaika lyhenee.
Alat nähdä vastauksia rukouksiin välittömästi tai melko pian.
Melkoinen väite, mutta uskon niin.
Meillä on aiheesta kirja, työkirja sekä DVD- ja CD-levyjä.
Kuuntele seuraavat mainokset. Soita tai kirjoita meille tänään.
Nähdään ensi kerralla, jolloin jatkan opetusta paremmasta tavasta rukoilla.
Luin kirjan ja otin auktoriteetin silmieni yli.
Kävin näöntarkastuksessa. Lääkäri sanoi, että näköni on normaali.
Andrew'n koko opetussarja rukouksesta on saatavana -
viiden CD-levyn pakettina. Sarjan voi tilata myös DVD-levyinä.
Suomenkielinen kirja "Tie toimivaan rukoukseen" on TV7:n kustantama.
Saatavana on myös englanninkielinen työkirja -
avuksi itsenäiseen opiskeluun.
Työkirja sopii myös pienryhmille ja pyhäkouluihin.
Lisäksi voit tulostaa opetuksen rungon ja raamatunkohdat -
työkirjan mukana tulevalta CD-levyltä.
Saat materiaalit haluamasi suuruista rahalahjaa vastaan.
Sarjaa voi myös kuunnella ilmaiseksi kotisivuiltamme.
Mene osoitteeseen www.awmi.net ja valitse Today's TV Offer.
Näet eri tapoja saada materiaalit.
Sarjan viidennen osan nimi on "Rukous on prosessi".
Soita tai kirjoita. Saat sen haluamasi suuruista rahalahjaa vastaan.
Rohkaisemme kaikkia antamaan, mutta jos sinulla ei ole varaa, -
saat viitososan ilmaiseksi.
Voit tilata materiaaleja nettisivujemme kautta -
tai kirjoittamalla meille.
Voit tilata materiaaleja puhelimitse. Palvelunumeromme näkyy ruudulla.
Linjat ovat auki arkisin klo 4:30―21:30 (MST).
Kiitämme lahjastasi! Toivomme kuulevamme sinusta jo tänään.
Tule tapaamaan Andrew'ta kokouksiin.
Huhtikuussa hänet voi tavata Washingtonissa.
Toukokuussa vuorossa ovat Oklahoma, Englanti, Puola ja Italia.
Kesäkuussa hän puhuu Charis- raamattukoulun bisnesseminaarissa -
sekä Pittsburghissa, Ypsilantissa ja Torontossa.
Sitten on vuorossa Woodland Parkin koko perheen raamattukonferenssi.
Tarkempi kokousaikataulu on osoitteessa awmi.net.
Kutsun sinut viikoksi Coloradoon -
uusiin tiloihimme Woodland Parkissa.
Koko perheen raamattukonferenssi järjestetään 29.6.―3.7.2015.
Ohjelmaa on niin aikuisille kuin lapsille ja nuorillekin.
Siitä tulee hauskaa. Koko viikko on täynnä ohjelmaa.
Kokouksia on aamuin ja illoin.
Raamattukoulun opettajat opettavat aamuisin. Minä opetan iltaisin.
Siitä tulee hauskaa. Tule uusiin tiloihimme!
Ajankohta on siis 29.6.―3.7 -
ja paikka Woodland Park, Colorado.
Seuraa minua Facebookissa, Twitterissä, Instagramissa -
sosiaalisessa mediassa.
Se on uutta minulle. Työntekijäni yrittävät vetää minut 2000-luvulle.
Meillä on jo 138 000 tykkäystä, mitä ne ovatkin, Facebookissa.
Julkaisujemme avulla pysyt perillä järjestömme tapahtumista.
Seuraa meitä. Ruudulla näkyy nyt numero, yhteystieto, mikä lie.
Seuraa meitä Facebookissa, Instagramissa ja Twitterissä.
Suomennos: Marianne Tenetz